**מפגשים ושיח בציר המפעלים**

**הקדמה:** אחת המשימות החשובות של מסע יב הוא עידוד השיח על היציאה לשנת השירות והשרות הצבאי המשמעותי. כל אחד ואחת מושפעים בתהליך הבחירה, ממטען ערכים אותו אסף במהלך חייו, מהאווירה בסביבת חייו- משפחה, חצר הישוב, בית הספר ולבסוף גם מהמוטיבציה האישית של כל נער או נערה לעשייה משמעותית.

**מטרת הפעילות** לתת הכוונה לנערים ולגעת בנקודות שיעוררו בהם חשיבה והתלבטות. אין צורך שהנערים יצאו מהפעילות עם סימני קריאה, אלא הדיון יעורר בהם עניין וסקרנות ויגרה כל אחד להבין שהסוד לתרומה ועשייה משמעותית תלוי הרבה באדם עצמו, ובדרך שיבחר לעשות את הדברים.

**מועד:** לאחר ארוחת הצהריים

**אופן:** הפעילות מתקיימת בשני שלבים

**שלב 1:** **פעילות ב 4 ראשים**

כל ראש ייפגש עם נער/ים שהובילו או השתתפו בצעדה. היחידה תתבצע בעזרת ראיון (מובילי הראש – הראשראשים) יראיינו את הנערים.

**דרוש**: מערכת הגברה

**שאלות לנערים:**

1. מה היו הזרזים, הסיבות לכך שהחלטתם לצאת לפעולה?
2. האם הסיבה המרכזית ליציאה לפעולה "למען משהו" קשורה לדעתך/ם בכך שהדבר נוגע או קשור ישירות אליך/ם? כאשר הבעיה יכולה לפגוע בך/ם?
3. האם היו מבוגרים /מחנכים משמעותיים מהעבר או בהווה שסייעו או תרמו לכם בגיבוש ההבנה כי יש לצאת לפעולה?
4. האם היציאה לפעולה, לצעדה הייתה לאחר שהבנת/ם שאתה/ם רוצה/ים להשפיע? האם ידעת/ם על מה אתה/ם רוצה/ים להשפיע? האם המטרות היו ברורות לך/ם?
5. האם המטרות של היציאה לפעולה השתנו? ככל שעברו הימים?
6. בהנחה כי חשוב לכם כי המחאה תמשך, מה חשוב לך/ם שיקרה עכשיו?
7. מה יסייע לך להמשיך במאבק? חברים? הורים? דעת קהל? תקשורת?

**שלב 2**: **שיח במעגלים קטנים בהובלת המדריכים**

* חשוב כי הקבוצה תשב במעגל
* חשוב שגודל הקבוצה לא יעלה על 20 איש

1. **מדריך/ה – ספר/י על בחירותיך שלך בשנת שירות או בשירותך הצבאי**

נסה/י לספר בקצרה על חוויה משמעותית שחווית, שתרמה לך ללמידה על עצמך, בשנת השירות /סביבה הצבאית החדשה.

2**. הפנה/י שתי שאלות לשיח בזוגות**: הקפד/י כי הזוגות נשארים לשבת במקומם.

א. שאלה ראשונה: ספר/י לחברך/תך על מקרה בו היה לך אפשרות לבחירה אישית, בחירה משמעותית עבורך, נתנה תחושת ערך, יכולת והשפעה.

ב. שאלה שנייה: בקש מכל אחד לשנות בן זוג. מי שדיבר עם מי שישב מימינו, ישוחח כעת עם מי שיושב משמאלו: השאלה - מקום בו לא ניתנה לך בחירה אישית, מה הייתה המסגרת, מי האדם שלא איפשר ומה הרגשת בסיטואציה הזו?

**דיון בקבוצה:**

1. מה נחשב למשמעותי? מי הופך משהו למשמעותי?
2. האם מה ש"משמעותי יותר עבורי" נובע ממה ש"אכפת לי ממנו יותר"?
3. האם אכפת לי יותר מדברים שאני יכול להשפיע עליהם?
4. האם פחות אכפת לי מדברים שקורים במעגלים רחוקים ממני ומחיי?
5. האם מה שאעשה לאחר בית הספר, ואיך שאעשה, תלוי בי? בחברה?
6. האם החברה מכתיבה לנו מהם התפקידים המשמעותיים בש"ש , צבא ובחיים בכלל?

**ולגבי התפקיד: כאן נכון יותר לכוון לתפקידים בצבא:**

1. מה הופך תפקיד למשמעותי?
2. למה תפקיד אחד יותר טוב מתפקיד אחר?
3. מה הופך תפקיד להיות יותר טוב?
4. **סיכום**

המדריך יפנה שאלה מנחה לסבב סיום של היחידה:

1. מה יעזור לי לקבל החלטות מדויקות לי?
2. מהי בחירה משמעותית עבורי?